Document ID: /roh_data/filtered/swiss_laws_in_ROHinterleaved.jsonl.gz/25045

This text was translated from EN into Rumantsch Grischun.

Judgments and other decisions concluding proceedings contain:a. an introduction;b. a statement of the grounds;c.  conclusions;d. if subject to appeal: instructions on appellate remedies. The introduction contains:a. details of the criminal justice authority and its members who participated in making the decision;b. the date of the decision;c. sufficient details of the parties and of their legal agents;d. in the case of judgments, the final submissions made by the parties. The statement of the grounds contains:a. in the case of judgments: an appraisal of the factual and legal issues relating to the conduct incriminating the accused, and an explanation of why any sanctions or incidental legal orders were imposed and the decision on costs or compensation;b. in the case of other decisions concluding proceedings: the reasons for concluding the proceedings. The conclusions contain:a. details of the statutory provisions;b. in the case of judgments: the verdict and decisions on related sanctions, costs and compensation and any civil claims;c. in the case of other decisions concluding proceedings: the order concluding the proceedings;d. the subsequent decisions of the court;e. the decision on the incidental legal orders;f. the details of the persons and authorities who are to receive a copy of the decision or of the conclusions.

Las sentenzias ed autras decisiuns che mainan a fin la procedura cuntegnan:a. ina introducziun;b. ina motivaziun;c. in dispositiv;d. sch’ellas èn contestablas: l’indicaziun dals meds legals. L’introducziun cuntegna:a. la designaziun da l’autoritad penala e da ses commembers che han cooperà a la decisiun;b. la data da la decisiun;c. ina designaziun suffizienta da las partidas e da lur assistents giuridics;d. en cas da sentenzias: las pretensiuns finalas da las partidas. La motivaziun cuntegna:a. en cas da sentenzias: l’appreziaziun effectiva e giuridica dal cumportament che vegn renfatschà a la persuna inculpada, la motivaziun da las sancziuns, da las consequenzas accessoricas sco er da las obligaziuns da surpigliar ils custs e las indemnisaziuns;b. en cas d’autras decisiuns che mainan a fin la procedura: ils motivs per manar a fin la procedura sco previs. Il dispositiv cuntegna:a. la designaziun da las disposiziuns legalas applitgadas;b. en cas da sentenzias: la decisiun davart la culpa e davart la sancziun, davart las obligaziuns da surpigliar ils custs e las indemnisaziuns sco er davart eventuals plants civils;c. en cas d’autras decisiuns che mainan a fin la procedura: l’ordinaziun da liquidar la procedura;d. las decisiuns giudizialas posteriuras;e. la decisiun davart las consequenzas accessoricas;f. la designaziun da las persunas e da las autoritads che survegnan ina copia da la decisiun u dal dispositiv.